b'\n_START_ARTICLE_\nIsabela I a Castiliei\n_START_SECTION_\nPrimii ani\n_START_PARAGRAPH_\nIsabela s-a n\xc4\x83scut \xc3\xaen Madrigal de las Altas Torres, pe 22 aprilie 1451. Fratele ei Alfonso s-a n\xc4\x83scut trei ani mai t\xc3\xa2rziu. C\xc3\xa2nd tat\xc4\x83l s\xc4\x83u, Ioan al II-lea, a murit \xc3\xaen 1454, mult mai v\xc3\xa2rstnicul ei frate vitreg, Henric al IV-lea, a devenit rege. \xc3\x8endat\xc4\x83 ce a urcat pe tron, el \xc8\x99i-a sechestrat fra\xc8\x9bii vitregi \xc3\xaen Segovia \xc8\x99i pe mama sa vitreg\xc4\x83 \xc3\xaen Ar\xc3\xa9valo, \xc3\xaen ceea ce era practic pentru familie un exil._NEWLINE_Henric al IV-lea, al c\xc4\x83rui mariaj cu Blanca de Navara a fost anulat \xc3\xaenainte s\xc4\x83 aib\xc4\x83 loc, s-a rec\xc4\x83s\xc4\x83torit cu scopul de a avea urma\xc8\x99i proprii. S-a c\xc4\x83s\xc4\x83torit cu Ioana a Portugaliei. So\xc8\x9bia sa a n\xc4\x83scut-o pe Ioana, numit\xc4\x83 \xc8\x99i Juana la Beltraneja, prin\xc8\x9bes\xc4\x83 de Castilia. Pe c\xc3\xa2nd Isabela avea aproximativ zece ani, a fost chemat\xc4\x83 \xc3\xaempreun\xc4\x83 cu fratele ei la curte, pentru a putea fi mai bine supraveghea\xc8\x9bi de c\xc4\x83tre rege. \xc3\x8en cadrul Adun\xc4\x83rii din Burgos nobilii l-au contestat pe rege; printre alte chestiuni implicate \xc3\xaen disput\xc4\x83, ei au cerut ca Alfonso, fratele Isabelei, s\xc4\x83 fie numit mo\xc8\x99tenitor al tronului. Henric al IV-lea a fost de acord, pun\xc3\xa2nd condi\xc8\x9bia c\xc4\x83s\xc4\x83toriei lui Alfonso cu fiica lui, Ioana. Dar, c\xc3\xa2teva zile mai t\xc3\xa2rziu el s-a r\xc4\x83zg\xc3\xa2ndit._NEWLINE_Nobilii, control\xc3\xa2ndu-l pe fratele Isabelei, Alfonso, despre care pretindeau c\xc4\x83 ar fi adev\xc4\x83ratul mo\xc8\x99tenitor, s-au \xc3\xaenfruntat cu armata lui Henric \xc3\xaen b\xc4\x83t\xc4\x83lia de la Olmedo, din 1467. Rezultatul a fost nedecis. Un an mai t\xc3\xa2rziu, Alfonso a murit la doar paisprezece ani, \xc8\x99i Isabela a devenit speran\xc8\x9ba nobililor rebeli. Ea \xc3\xaens\xc4\x83 nu le-a acceptat preten\xc8\x9biile, sus\xc8\x9bin\xc3\xa2ndu-l \xc3\xaen schimb pe Henric al IV-lea ca rege, iar acesta, \xc3\xaen schimb, a recunoscut-o ca mo\xc8\x99tenitoare legitim\xc4\x83, prin Tratatul de los Toros de Guisando, \xc3\xaen detrimentul Ioanei, a c\xc4\x83rei paternitate nu era clar\xc4\x83. \xc3\x8en 1475, Ioana s-a c\xc4\x83s\xc4\x83torit cu unchiul ei, regele Portugaliei, dar c\xc4\x83s\xc4\x83toria lor a fost anulat\xc4\x83 de pap\xc4\x83 din cauza rela\xc8\x9biei de rudenie. Henric a \xc3\xaencercat s\xc4\x83 o c\xc4\x83s\xc4\x83toreasc\xc4\x83 pe Isabela cu oameni folositori lui, dar ea a refuzat toate propunerile. Ea l-a ales pe Ferdinand, mo\xc8\x99tenitorul tronului Aragonului. S-au c\xc4\x83s\xc4\x83torit \xc3\xaen Valladolid, pe 19 octombrie 1469.\n_START_SECTION_\nPoten\xc8\x9biali so\xc8\x9bi\n_START_PARAGRAPH_\nLa v\xc3\xa2rsta de trei ani Isabela a fost logodit\xc7\x8e cu Ferdinand, fiul lui Ioan al II-lea de Aragon (a c\xc7\x8erui familie a fost o ramur\xc7\x8e a Casei de Trast\xc3\xa1mara)._NEWLINE_Cu toate acestea, Henry a rupt acest acord 6 ani mai t\xc3\xa2rziu \xc8\x99i astfel ea s-a putut c\xc7\x8es\xc7\x8etori cu Charles al IV-lea de Navarra, alt fiu al lui Ioan al II-lea de Aragon. Aceast\xc7\x8e c\xc7\x8es\xc7\x8etorie nu a func\xc8\x9bionat din cauza refuzului lui Ioan. \xc3\x8en februarie 1464, Henry i-a oferit regelui Edward al IV-lea al Angliei c\xc7\x8es\xc7\x8etoria cu Isabela, ofert\xc7\x8e pe care acesta a refuzat-o. Alte \xc3\xaencerc\xc4\x83ri au fost ca Isabela s\xc4\x83 se c\xc7\x8es\xc7\x8etoreasc\xc7\x8e cu Alfonso al V-lea al Portugaliei. \xc3\x8en 1464, Henry a reu\xc8\x99it s\xc7\x8e-i apropie pe Alfonso \xc8\x99i pe Isabela \xc3\xaen Royal Monastery of Santa Maria de Guadalupe, dar ea l-a refuzat din cauza diferen\xc8\x9bei at\xc3\xa2t de mare de v\xc3\xa2rsta dintre ei (19 ani)._NEWLINE_La v\xc3\xa2rsta de 16 ani Isabela s-a logodit cu Pedro Giron, Maestru de Calatrava \xc8\x99i fratele al favoritului regelui, Don Juan Pacheco. Din cauza influen\xc8\x9bei lui Juan asupra regelui, acest mariaj a fost acordat, \xc3\xaens\xc4\x83 Isabela ar fi f\xc7\x8ecut o pledoarie c\xc4\x83tre Dumnezeu, c\xc4\x83 aceast\xc7\x8e c\xc4\x83s\xc4\x83torie cu b\xc4\x83rbatul de 43 de ani nu ar putea func\xc8\x9biona. Don Pedro a murit din pricina unei apendicite nea\xc8\x99teptate \xc3\xaen drum spre \xc3\xaent\xc3\xa2lnirea cu iubita sa. _NEWLINE_Regele, mai t\xc3\xa2rziu, a \xc3\xaencercat \xc3\xaenc\xc7\x8e o dat\xc7\x8e s\xc7\x8e o c\xc7\x8es\xc7\x8etoreasc\xc7\x8e cu Alfonso al V-lea al Portugaliei, ca parte a unui plan \xc3\xaen care fiica lui, Juana s-a c\xc7\x8es\xc7\x8etorit cu fiul lui Alfonso, Ioan al II-lea \xc8\x99i astfel, dup\xc7\x8e moartea b\xc7\x8etr\xc3\xa2nului rege, Ioan \xc8\x99i Juana ar fi putut mo\xc8\x99teni Portuglia \xc8\x99i Castilia. Dar Isabela a refuzat._NEWLINE_Dup\xc7\x8e aceste \xc3\xaencerc\xc7\x8eri e\xc8\x99uate, Henric al IV-lea a \xc3\xaencercat s\xc7\x8e o c\xc7\x8es\xc7\x8etoreasc\xc7\x8e pe Isabela cu Louis al IX-lea, fratele  Ducelui Charles de Berry.  \xc3\x8entre timp, Ioan al II-lea de Aragon a negociat \xc3\xaen secret cu Isabela o nunt\xc7\x8e cu fiul s\xc7\x8eu, Ferdinand. Isabela a sim\xc8\x9bit c\xc7\x8e acesta era alesul inimii sale, dar era o problem\xc7\x8e: bunicii Isabelei \xc8\x99i ai lui Ferdinand erau fra\xc8\x9bi, asa c\xc7\x8e a fost nevoie de o dispens\xc7\x8e papal\xc7\x8e. Papei i-a fost fric\xc7\x8e s\xc7\x8e o acorde din teama de a nu aduce ostilit\xc7\x8e\xc8\x9bi asupra Romei (Bisericii catolice) dinspre regatele Castiliei, Portugaliei \xc8\x99i Fran\xc8\x9bei, toate acestea av\xc3\xa2nd un interes \xc3\xaen aceast\xc7\x8e chestiune._NEWLINE_Isabela nu era de acord s\xc7\x8e se c\xc7\x8es\xc7\x8etoreasc\xc7\x8e f\xc7\x8er\xc7\x8e ca dispensa papal\xc7\x8e s\xc7\x8e-i fie acordat\xc7\x8e. Cu ajutorul lui Rodrigo Borgia (mai t\xc3\xa2rziu Alexandru al IV-lea) Isabela \xc8\x99i Ferdinand au fost prezenta\xc8\x9bi cu o supus\xc7\x8e dispens\xc7\x8e papal\xc7\x8e acordat\xc7\x8e de Pius al II-lea \xc3\xaen favoarea lor \xc8\x99i Isabela a acceptat c\xc7\x8es\xc7\x8etoria. Ea a reu\xc8\x99it s\xc7\x8e scape de instan\xc8\x9b\xc7\x8e cu scuza de a merge la morm\xc3\xa2ntul fratelui s\xc4\x83u \xc3\xaen Avila. Ferdinand, de cealalt\xc7\x8e parte, a trecut Castilia \xc3\xaen secret deghizat ca un comerciant. \xc3\x8en final, pe 19 octombrie 1469, ei s-au c\xc7\x8es\xc7\x8etorit \xc3\xaen Palacio de los Vivero \xc3\xaen ora\xc8\x99ul Valladolid.\n_START_SECTION_\nAscensiune\n_START_PARAGRAPH_\nC\xc3\xa2nd Henric al IV-lea a murit, pe 10 decembrie 1474, Isabela a reac\xc8\x9bionat rapid. A ordonat s\xc4\x83 fie \xc3\xaencoronat\xc4\x83 regin\xc4\x83 a Castiliei la Segovia, doar trei zile mai t\xc3\xa2rziu. \xc3\x8en timp ce ea \xc8\x99i Ferdinand \xc3\xaencepeau s\xc4\x83 reorganizeze Curtea regal\xc4\x83, Alfonso al V-lea al Portugaliei a trecut grani\xc8\x9ba, declar\xc3\xa2nd-o pe Juana la Beltraneja mo\xc8\x99tenitoare legitim\xc4\x83. Astfel a \xc3\xaenceput R\xc4\x83zboiul Castilian de Succesiune. Ferdinand i-a \xc3\xaenvins pe invadatori \xc3\xaen B\xc4\x83t\xc4\x83lia de la Toro, \xc3\xaen 1476, \xc8\x99i problema succesiunii a fost rezolvat\xc4\x83. Alt obiectiv al lui Ferdinand \xc8\x99i Isabelei a fost subjugarea ora\xc8\x99elor, cet\xc4\x83\xc8\x9bilor \xc8\x99i punctelor strategice care se dovediser\xc4\x83 rebele. \xc3\x8en 1479 a murit tat\xc4\x83l lui Ferdinand, astfel \xc3\xaenc\xc3\xa2t el a devenit conduc\xc4\x83tor al Aragonului. \xc3\x8en 1480, cuplul a organizat Curtea de la Toledo, unde, sub supraveghere, cinci consilii regale \xc8\x99i 34 reprezentativi civili au elaborat un cod de legi \xc8\x99i edicte care avea s\xc4\x83 stea la baza viitoarei Spanii. Se stabilea centralizarea puterii \xc8\x99i se \xc3\xaencepea revigorarea economiei \xc8\x99i justi\xc8\x9biei din teritoriile controlate. Ca parte al acestui cod, \xc8\x99i cu scopul de a uniformiza religios regatele, Ferdinand \xc8\x99i Isabela i-au solicitat Papei Sextus al IV-lea s\xc4\x83 autorizeze Inchizi\xc8\x9bia. \xc3\x8en 1483, Tom\xc3\xa1s de Torquemada a devenit primul Inchizitor General.\n_START_SECTION_\nEvenimentele din 1492\n_START_PARAGRAPH_\n1492 a fost un an important pentru Isabela: a avut loc cucerirea Granadei, deci finalizarea Reconquistei, \xc3\xaencrederea acordat\xc4\x83 lui Columb a dat roade, \xc8\x99i a luat decizia de a-i expulza pe evrei.\n_START_SECTION_\nGranada\n_START_PARAGRAPH_\nRegatul Granadei era dominat de dinastia Nasrid. Protejat de bariere naturale \xc8\x99i ora\xc8\x99e fortificate, rezistase cel mai mult procesului de reconquista. Cu toate acestea, \xc3\xaen acea perioad\xc4\x83, spre deosebire de conducerea determinat\xc4\x83 a regilor catolici, conduc\xc4\x83torii Granadei se \xc3\xaemp\xc4\x83r\xc8\x9biser\xc4\x83 \xc3\xaen tabere care \xc3\xae\xc8\x99i disputau puterea. Cucerirea Granadei a durat 10 ani, \xc3\xaencheindu-se \xc3\xaen 1492._NEWLINE_C\xc3\xa2nd spaniolii l-au capturat pe Boabdil (sultanul Granadei) - l-au eliberat apoi, \xc3\xaen schimbul unei recompense, pentru a se putea \xc3\xaentoarce la Granada \xc8\x99i a-\xc8\x99i continua domnia. Monarhii spanioli au recrutat solda\xc8\x9bi din multe \xc8\x9b\xc4\x83ri europene \xc8\x99i \xc8\x99i-au \xc3\xaembun\xc4\x83t\xc4\x83\xc8\x9bit artileria cu cele mai bune tunuri. Au organizat cucerirea sistematic\xc4\x83 a regatului, teritoriu cu teritoriu. Isabela obi\xc8\x99nuia s\xc4\x83-\xc8\x99i \xc3\xaencurajeze supu\xc8\x99ii \xc8\x99i solda\xc8\x9bii rug\xc3\xa2ndu-se \xc3\xaen mijlocul, sau \xc3\xaen apropierea, c\xc3\xa2mpului de lupt\xc4\x83, pentru ca voin\xc8\x9ba lui Dumnezeu s\xc4\x83 fie \xc3\xaemplinit\xc4\x83. \xc3\x8en 1485 au asediat Ronda, care a capitulat dup\xc4\x83 lungi bombardamente. \xc3\x8en anul urm\xc4\x83tor au capturat Loja, \xc8\x99i din nou Boabdil a fost capturat \xc8\x99i apoi eliberat. Un an mai t\xc3\xa2rziu, odat\xc4\x83 cu c\xc4\x83dere Malag\xc4\x83i, partea vestic\xc4\x83 a regatului musulman c\xc4\x83zuse deja \xc3\xaen m\xc3\xa2inile spaniolilor. Partea estic\xc4\x83 a c\xc4\x83zut dup\xc4\x83 cucerirea Baz\xc4\x83i \xc3\xaen 1489. Asediul Granadei a \xc3\xaenceput \xc3\xaen prim\xc4\x83vara lui 1491. Dup\xc4\x83 ce campamentul spaniol a fost distrus de un foc accidental, a fost reconstruit din piatr\xc4\x83, \xc3\xaen forma unei cruci \xc8\x99i vopsit \xc3\xaen alb, \xc8\x99i redenumit Santa Fe (\xe2\x80\x9eSf\xc3\xa2nta Speran\xc8\x9b\xc4\x83\xe2\x80\x9d). La sf\xc3\xa2r\xc8\x99itul anului, Boabdil a capitulat. Pe 2 ianuarie 1492, Isabela \xc8\x99i Ferdinand au primit cheile ora\xc8\x99ului, \xc8\x99i principala lui moschee a fost transformat\xc4\x83 \xc3\xaen biseric\xc4\x83. Tratatul de la Granada, semnat mai t\xc3\xa2rziu \xc3\xaen acel an, trebuia s\xc4\x83 asigure drepturi religioase credincio\xc8\x99ilor musulmani - dar nu avea s\xc4\x83 dureze.\n_START_SECTION_\nCristofor Columb\n_START_PARAGRAPH_\nRegina Isabela a respins de trei ori planul lui Cristofor Columb de a ajunge \xc3\xaen Indii prin vest. Condi\xc8\x9biile puse de acesta (s\xc4\x83 fie numit amiral; s\xc4\x83 fie numit guvernator \xc3\xaen teritoriile descoperite de el, \xc8\x99i postul s\xc4\x83 devin\xc4\x83 ereditar; zece la sut\xc4\x83 din profituri) au fost acceptate. Expedi\xc8\x9bia a \xc3\xaenceput pe 3 august \xc8\x99i s-a terminat pe 12 octombrie. Columb s-a \xc3\xaentors \xc3\xaen anul urm\xc4\x83tor, prezent\xc3\xa2ndu-\xc8\x99i descoperirile monarhilor spanioli, aduc\xc3\xa2nd aur \xc8\x99i nativi ai insulelor descoperite, \xc8\x99i fiind primit ca un erou. Spania a intrat \xc3\xaentr-o epoc\xc4\x83 de aur a explor\xc4\x83rii \xc8\x99i coloniz\xc4\x83rii. \xc3\x8en 1494, prin Tratatul de la Tordesillas, Isabela \xc8\x99i Ferdinand au \xc3\xaemp\xc4\x83r\xc8\x9bit p\xc4\x83m\xc3\xa2ntul din afara Europei cu regele Ioan al II-lea al Portugaliei._NEWLINE_Isabela a \xc3\xaencercat s\xc4\x83-i protejeze pe aborigenii americani de abuzurile colonizatorilor. \xc3\x8en 1503, a creat Secretariatul de Afaceri Indiene, care avea s\xc4\x83 devin\xc4\x83 Consiliul Suprem al Indiilor.\n_START_SECTION_\nExpulzarea evreilor \xc8\x99i musulmanilor\n_START_PARAGRAPH_\nOdat\xc4\x83 cu \xc3\xaent\xc4\x83rirea Inchizi\xc8\x9biei Romano-Catolice \xc3\xaen Spania, \xc8\x99i cu numirea c\xc4\x83lug\xc4\x83rului dominican Tom\xc3\xa1s de Torquemada \xc3\xaen func\xc8\x9bia de Inchizitor General, regii catolici au instaurat o politic\xc4\x83 de \xe2\x80\x9ecur\xc4\x83\xc8\x9bire religioas\xc4\x83\xe2\x80\x9d. De\xc8\x99i Isabela s-a opus m\xc4\x83surilor drastice luate \xc3\xaempotriva evreilor pe considerente economice, Torquemada a reu\xc8\x99it s\xc4\x83-l conving\xc4\x83 pe Ferdinand. Pe 31 martie 1492, a fost emis Decretul de la Alhambra privind expulzarea evreilor, care aveau la dispozi\xc8\x9bie patru luni (31 martie-31 iulie) ca s\xc4\x83 plece definitiv, cu interdic\xc8\x9bia de a-\xc8\x99i lua cu sine bunurile imobile, precum \xc8\x99i aurul \xc8\x99i argintul. \xc3\x8en caz contrar, erau condamna\xc8\x9bi la moarte, \xc8\x99i toate bunurile lor erau confiscate. Aproximativ 200.000 de oameni au p\xc4\x83r\xc4\x83sit atunci Spania. O parte dintre evrei au ales s\xc4\x83 se converteasc\xc4\x83, dar aceia au devenit apoi \xc8\x9binta predilect\xc4\x83 a persecu\xc8\x9biilor Inchizi\xc8\x9biei spaniole. Ini\xc8\x9bial musulmanilor din Granada li s-a promis libertate religioas\xc4\x83, dar \xc3\xaen scurt timp presiunea pentru a se converti la catolicism a crescut, \xc8\x99i p\xc3\xa2n\xc4\x83 la urm\xc4\x83 o politic\xc4\x83 de expulzare sau convertire a fost instaurat\xc4\x83 \xc3\xaen 1502.\n_START_SECTION_\nAnii t\xc3\xa2rzii\n_START_PARAGRAPH_\nIsabela a primit \xc3\xaempreun\xc4\x83 cu so\xc8\x9bul s\xc4\x83u titlul de Reyes Cat\xc3\xb3licos din partea Papei Alexandru al VI-lea, pap\xc4\x83 al c\xc4\x83rui secularism Isabela nu \xc3\xael aproba. Pe l\xc3\xa2ng\xc4\x83 unificarea fizic\xc4\x83 a Spaniei, Ferdinand \xc8\x99i Isabela au \xc3\xaencercat s\xc4\x83 unifice religios regatul, prin intermediul romano-catolicismului. Inchizi\xc8\x9bia a fost institu\xc8\x9bionalizat\xc4\x83 ca parte a acestui proces. Dup\xc4\x83 o revolt\xc4\x83 din 1499, Tratatul de la Granada a fost anulat, \xc8\x99i \xc3\xaen 1502 musulmanii au fost obliga\xc8\x9bi s\xc4\x83 se converteasc\xc4\x83 sau s\xc4\x83 plece din regat. Confesorul Isabelei, Cisneros, a fost numit arhiepiscop de Toledo. Acesta a jucat un rol important \xc3\xaen programul de reabilitare a institu\xc8\x9biilor religioase din Spania, pun\xc3\xa2nd bazele viitoarei Contrareforme. \xc3\x8en calitate de Cancelar, puterea lui a sporit treptat._NEWLINE_Isabela \xc8\x99i Ferdinand creaser\xc4\x83 un imperiu, iar \xc3\xaen ultimii ani ai domniei lor s-au v\xc4\x83zut presiona\xc8\x9bi de chestiuni de administrare \xc8\x99i politic\xc4\x83; erau preocupa\xc8\x9bi de succesiune, astfel \xc3\xaenc\xc3\xa2t au \xc3\xaencercat s\xc4\x83 lege coroana spaniol\xc4\x83 de alte case regale din Europa. Din punct de vedere politic, asta se poate vedea din \xc3\xaencerc\xc4\x83ri de eliminare a influen\xc8\x9bei franceze, \xc8\x99i de a uni \xc3\xaentreaga Peninsul\xc4\x83 Iberic\xc4\x83. P\xc3\xa2n\xc4\x83 la \xc3\xaenceputul lui 1497 p\xc4\x83rea c\xc4\x83 toate piesele se potriveau: Juan, prin\xc8\x9b de Asturia, mo\xc8\x99tenitorul tronului, s-a c\xc4\x83s\xc4\x83torit cu Margareta de Austria, stabilind o leg\xc4\x83tur\xc4\x83 cu habsburgii. Fiica cea mare, Infanta Isabela, s-a c\xc4\x83s\xc4\x83torit cu Manuel I al Portugaliei, iar Infanta Ioana s-a c\xc4\x83s\xc4\x83torit cu alt prin\xc8\x9b habsburg, Filip de Burgundia. Cu toate acestea, planurile Isabelei pentru copiii ei nu au dat roade. Juan a murit la scurt timp dup\xc4\x83 ce s-a c\xc4\x83s\xc4\x83torit; Isabela a murit la na\xc8\x99tere \xc8\x99i fiul ei Miguel (Mihai) a murit la v\xc3\xa2rsta de doi ani. Titlurile reginei Isabela au revenit fiicei sale Ioana cea Nebun\xc4\x83, a c\xc4\x83rui mariaj cu Filip cel Frumos a fost unul problematic. Isabela a murit \xc3\xaen 1504 la Medina del Campo, \xc3\xaenainte ca Filip \xc8\x99i Ferdinand s\xc4\x83 devin\xc4\x83 inamici._NEWLINE_Isabela este \xc3\xaenmorm\xc3\xa2ntat\xc4\x83 \xc3\xaen Granada, \xc3\xaen Capilla Real, care a fost construit de nepotul ei, Carol Quintul, al\xc4\x83turi de so\xc8\x9bul ei Ferdinand, fiica sa Ioana \xc8\x99i so\xc8\x9bul Ioanei, Filip; precum \xc8\x99i al\xc4\x83turi de nepotul ei Mihai. Muzeul de l\xc3\xa2ng\xc4\x83 Capilla Real \xc3\xaei g\xc4\x83zduie\xc8\x99te coroana \xc8\x99i sceptrul.\n_START_SECTION_\n\xc3\x8enf\xc4\x83\xc8\x9bi\xc8\x99are \xc8\x99i personalitate\n_START_PARAGRAPH_\nIsabella avea tenul alb, ochii alba\xc8\x99tri \xc8\x99i culoarea p\xc4\x83rului \xc3\xaentre blond-ro\xc8\x99cat \xc8\x99i castaniu; toate acestea erau tipice membrilor familiei Trastamara descenden\xc8\x9bi ai lui Peter I al Castiliei. Fiicele ei Joanna \xc8\x99i Caterina se spunea c\xc4\x83 seam\xc4\x83na cu ea cel mai mult. Isabella a dus o via\xc8\x9ba auster\xc4\x83 , temperat\xc4\x83 \xc8\x99i spiritul s\xc4\x83u religios a influen\xc8\x9bat-o  cel mai mult pe parcursul vie\xc8\x9bii. \xc3\x8en ciuda ostilit\xc4\x83\xc8\x9bii sale \xc3\xaempotriva musulmanilor  \xc3\xaen Andaluzia \xc8\x99i mai apoi \xc3\xaen Spania \xc8\x99i Portugalia Isabella \xc8\x99i-a dezvoltat o pasiune pentru  decorul \xc8\x99i stilul arhitectonic musulman.  Despre ea contemporanii spuneau:_NEWLINE_Fernandez de Oviedo: \xe2\x80\x9eS\xc4\x83 o vezi pe ea vorbind era divin.\xe2\x80\x9d_NEWLINE_Andres Bernaldez: \xe2\x80\x9eA fost o femeie stra\xc8\x99nic\xc4\x83, foarte puternic\xc4\x83, foarte prudent\xc4\x83, de\xc8\x99teapt\xc4\x83, foarte onest\xc4\x83, cast\xc4\x83, devotat\xc4\x83, discret\xc4\x83, de \xc3\xaencredere, curat\xc4\x83, pur\xc4\x83. Toate astea se socoteau la excelen\xc8\x9ba foarte catolicei \xc8\x99i fericitei regine, tot timpul demn\xc4\x83 de laud\xc4\x83.\xe2\x80\x9d_NEWLINE_Hernando de Pulgar\xc2\xa0: \xe2\x80\x9e O femeie foarte bun\xc4\x83:  exemplu al bun\xc4\x83t\xc4\x83\xc8\x9bii \xc8\x99i meritoriului... nimic incomplet nu a fost vreodat\xc4\x83 v\xc4\x83zut \xc3\xaen personalitatea ei... lucr\xc4\x83rile ei nu erau niciodat\xc4\x83 prost f\xc4\x83cute iar lucr\xc4\x83rile ei nu erau niciodat\xc4\x83 lucr\xc4\x83ri s\xc4\x83race.\xe2\x80\x9d\xc2\xa0; \xe2\x80\x9eEa era foarte moderat\xc4\x83 \xc3\xaen mi\xc8\x99c\xc4\x83rile \xc8\x99i emo\xc8\x9biile pe care le exprima... autocontrolul o ajuta s\xc4\x83 disimuleze durerea muncii ei.\xe2\x80\x9d;  Foarte cast\xc4\x83 , plin\xc4\x83 de onestitate  ...\xe2\x80\x9d_NEWLINE_Ferdinand, \xc3\xaen testamentul lui declara c\xc4\x83 \xe2\x80\x9eea era exemplar\xc4\x83 \xc3\xaen toate actele de virtute \xc8\x99i \xc3\xaen frica de Dumnezeu\xe2\x80\x9d._NEWLINE_Fray Francisco Jimenes de Cisneros  duhovnicul ei spunea\xc2\xa0: \xe2\x80\x9ePuritatea inimii ei, marea ei inim\xc4\x83 \xc8\x99i bog\xc4\x83\xc8\x9bia sufletului ei .\xe2\x80\x9d\n_START_SECTION_\nFamilie\n_START_PARAGRAPH_\nIsabella \xc8\x99i Ferdinand au avut \xc8\x99ase copii, patru fiice \xc8\x99i doi fii:_NEWLINE_Isabella ( 1470-1498) c\xc4\x83s\xc4\x83torit\xc4\x83 prima dat\xc4\x83 cu Alfonso Prin\xc8\x9b al Portugaliei, f\xc4\x83r\xc4\x83 copii. C\xc4\x83s\xc4\x83torit\xc4\x83 a doua oar\xc4\x83 cu Manuel I al Portugaliei, cei doi au avut copii._NEWLINE_John (1478-1497) Print de Asturia. C\xc4\x83s\xc4\x83torit cu Arhiducesa Margaret de Austria, f\xc4\x83r\xc4\x83 copii._NEWLINE_Joanna ( 1479-1555) Regina Castiliei c\xc4\x83s\xc4\x83torit\xc4\x83 cu Filip cel Chipe\xc8\x99, au avut mai mul\xc8\x9bi copii._NEWLINE_Maria  (1482-1517) c\xc4\x83s\xc4\x83torit\xc4\x83 cu Manuel I al Portugaliei, v\xc4\x83duvul surorii ei, au avut copii._NEWLINE_Caterine ( 1485- 1536) c\xc4\x83s\xc4\x83torit\xc4\x83 prima dat\xc4\x83 cu Arthur, Prin\xc8\x9b al \xc8\x9a\xc4\x83rii Galilor, f\xc4\x83r\xc4\x83 copii. C\xc4\x83s\xc4\x83torit\xc4\x83 cu fratele lui mai t\xc3\xa2n\xc4\x83r, Henry al VIII-lea al Angliei \xc8\x99i a fost mama lui Mary I a Angliei._NEWLINE_Peter ( 1488-1490), a murit t\xc3\xa2n\xc4\x83r .\n_START_SECTION_\nInfluen\xc8\x9b\xc4\x83\n_START_PARAGRAPH_\nIsabela \xc8\x99i Ferdinand au pus bazele unei co-regen\xc8\x9be foarte eficiente, \xc3\xaen care cei doi aveau puteri egale. Au folosit un contract prenup\xc8\x9bial pentru a stabili toate condi\xc8\x9biile \xc3\xaen\xc8\x9belegerii. De-a lungul domniei lor s-au sus\xc8\x9binut reciproc, conform devizei Tanto monta, monta tanto, Isabel como Fernando (\xe2\x80\x9eAu aceea\xc8\x99i valoare Isabela \xc8\x99i Ferdinand\xe2\x80\x9d). Pe l\xc3\xa2ng\xc4\x83 faptul c\xc4\x83 l-a sponsorizat pe Cristofor Columb, Isabela a fost de asemenea principalul sponsor al lui Gonzalo Fern\xc3\xa1ndez de C\xc3\xb3rdoba, cel mai mare geniu \xc8\x99i inovator militar al epocii. Realiz\xc4\x83rile celor doi regi catolici sunt remarcabile - au unit Spania, puterea coroanei a devenit centralizat\xc4\x83, Reconquista a fost dus\xc4\x83 la bun sf\xc3\xa2r\xc8\x99it, au pus bazele unui mecanism militar care avea s\xc4\x83 domine secolul urm\xc4\x83tor, au definitivat un cadru legislativ, au reformat Biserica. Chiar \xc8\x99i f\xc4\x83r\xc4\x83 s\xc4\x83 beneficieze de descoperirea Americii, Spania ar fi devenit o putere \xc3\xaen Europa. Dar descoperirea lui Columb i-a permis Spaniei s\xc4\x83 devin\xc4\x83 prima putere mondial\xc4\x83 (colonial\xc4\x83) din epoca modern\xc4\x83.\n_START_SECTION_\nIsabella comemorat\xc4\x83\n_START_PARAGRAPH_\nIsabella a fost prima femeie care a ap\xc4\x83rut pe timbrele po\xc8\x99tale, \xc8\x99i anume pe trei timbre ce reprezentau probleme Columbiene, dar \xc8\x99i pentru celebrarea lui Columb. Ea apare \xc8\x99i \xc3\xaen \xe2\x80\x9eColumbus soliciting aid of Isabella\xe2\x80\x9d, pe monedele de cinci cen\xc8\x9bi, \xc8\x99i pe scena cur\xc8\x9bii spaniole replicat\xc4\x83 pe 15 cen\xc8\x9bi columbieni, \xc8\x99i pe bancnotele de 4 dolari, \xc3\xaen portret complet, l\xc3\xa2ng\xc4\x83 Columb. Unica \xc8\x99tampil\xc4\x83 existent\xc4\x83 vreodat\xc4\x83 \xc8\x99i pe care colec\xc8\x9bionarii o p\xc4\x83streaza pentru raritate (numai 30,000 au fost imprimate) dar frumuse\xc8\x9bea sa este unic\xc4\x83. Isabella a fost de asemenea prima femeie care apare pe o moned\xc4\x83 american\xc4\x83, celebr\xc3\xa2nd a 400-a aniversare a lui Columb.'